Billedkunst B-niveau, august 2024/Alf Gørup Theilgaard

**Konceptkunst**

**”Stoleryglæn/Readymade”**

En Readymade kan beskrives som **det sædvanliges usædvanlighed**. I kunstteoretikeren Juliane Rebentischs bog ”Samtidskunstens teorier. En indføring” (Ny Carlsbergfondet/Informations Forlag, 2020) hedder det:

*Readymaden er uden overdrivelse en af de vigtigste genstande for kunstfilosofien, når det drejer sig om at give en nærmere bestemmelse af, hvad der er kunst ved samtidskunsten. Den står nemlig for den skandale, at kunsten her samtidig optræder i de sædvanlige tings kappe – og altså på forhånd negerer det, der til dato havde været afgørende for kunstteori og æstetik: at et værk må kunne skelnes fra en simpel ting.*

Om jeres arbejde med ryglænene gælder der dog så det, at det ikke ”blot” er en Readymade; det er samtidig en æstetisk bearbejdelse, der ”tilfældigvis” har ryglænet som udgangspunkt. Men ryglænet er så at sige ”readymade” til en anden sammenhæng! Udgangspunktet er således en Readymade.